ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
முறைகேடான வர்த்தக செயல்பாடுகளில் ஈடுபடும் கல்வித் தொழில்நுட்ப நிறுவனங்களுக்கு அரசு எச்சரிக்கை
முறைகேடான வர்த்தக செயல்பாடுகளில் ஈடுபடும் கல்வித் தொழில்நுட்ப நிறுவனங்களுக்கு மத்திய அரசு எச்சரிக்கை விடுத்துள்ளது. இது தொடர்பாக மத்திய நுகர்வோர் விவகாரங்கள் துறை செயலாளர் திரு ரோகித் குமார் சிங், புதுதில்லியில் இன்று, இந்திய இணையதள மற்றும் செல்போன் சங்கத்தின் -ன் கீழ் இயங்கும் சுய ஒழுங்குமுறை அமைப்பான இந்தியா எட்-டெக் கூட்டமைப்பு , உடன் ஆலோசனை நடத்தினார். சுய ஒழுங்குமுறைகள், முறைகேடான வர்த்தக செயல்பாடுகளை தடுக்காவிட்டால், வெளிப்படைத்தன்மையை உறுதிப்படுத்த ஏதுவாக அரசே கடுமையான வழிகாட்டு நெறிமுறைகளை உருவாக்க வேண்டியிருக்கும் என்று திரு சிங் தெரிவித்தார்.
இந்த கூட்டத்தில் IEC உறுப்பினர்களான பைஜூஸ், வேதாந்து, அப்கிரேடு, அன்அகாடமி, கிரேட் லேனிங், ஒயிட்ஹேட் ஜூனியர் மற்றும் சன்ஸ்டோன் மற்றும் –IAMAI பிரதிநிதிகளும் இந்த கூட்டத்தில் கலந்து கொண்டனர். இந்த கூட்டத்தில் கல்வி தொழில்நுட்ப நிறுவனங்களின் முறைகேடான வர்த்தக நடைமுறைகள் மற்றும் தவறான தகவல்களின் பேரில் ஆர்வத்தை தூண்டும் விளம்பரங்கள் குறித்து முக்கியமாக விவாதிக்கப்பட்டது. இந்திய கல்வி தொழில்நுட்ப சூழல்முறையில் நுகர்வோர் நலனை பாதுகாப்பதற்கான வழிமுறைகள் குறித்து செயலாளர் திரு ரோகித் குமார் சிங் விவாதித்தார்.
சில விளம்பரங்கள் தற்போது நடைமுறையில் உள்ள வழிகாட்டு நெறிமுறைகளின் படி, இல்லை என்பதை சுட்டிக்காட்டிய அவர், நுகர்வோரை நலனை பாதுகாக்கத்தக்கவகையில், தடுப்புமுறைகளை பராமரிப்பது அவசியம் என்று தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1838605
ஜல்சக்தி அமைச்சகம்
தேசிய ஜல் ஜீவன் இயக்க குழு மேற்கு வங்கத்திற்கு பயணம்
மாநிலங்களுடன் இணைந்து மத்திய அரசால் செயல்படுத்தப்பட்டு வரும் முக்கிய திட்டமான ஜல் ஜீவன் இயக்கத்தின் கீழ் அனைத்து வீடுகளுக்கும் குடிதண்ணீர் என்னும் இலக்கை 2023-24-க்குள் அடைவதற்கான தொழில்நுட்ப உதவியை வழங்க எட்டு பேர் கொண்ட தேசிய ஜல் ஜீவன் இயக்க குழு இம்மாதம் 5 முதல் 8ந் தேதி வரை மேற்கு வங்கத்திற்கு பயணம் மேற்கொண்டுள்ளது.
மாநிலத்தில் இத்திட்டத்தை செயல்படுத்துவோர் எதிர்கொள்ளும் சவால்களை அடையாளம் காண்பதும், சிறந்த நடைமுறைகளை ஆவணப்படுத்துவதும் இந்தப் பயணத்தின் நோக்கங்களாகும்.
மாநிலத்தில் உள்ள ஒவ்வொரு வீட்டுக்கும் குழாய் இணைப்பு வழங்கும் லட்சியமிக்க இலக்கை 2024-க்குள் அடைய மேற்கு வங்கம் திட்டமிட்டுள்ளது
மொத்தமுள்ள 1.63 கோடி கிராமப்புற வீடுகளில் 7.61 லட்சம் வீடுகளுக்கு குழாய் இணைப்புகளை மேற்கு வங்கம் ஏற்கனவே வழங்கியுள்ளது. மாநிலத்திலுள்ள அனைத்து வீடுகளுக்கும் குழாய் இணைப்புகளை 2023-24-க்குள் வழங்க மேற்கு வங்க அரசு உறுதி பூண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686761
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.15 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1824018
கப்பல் போக்குவரத்து அமைச்சகம்
100 மில்லியன் மெட்ரிக் டன் சரக்குகளை தீன்தயாள் துறைமுகம் கையாண்டுள்ளது
கொவிட்டுக்கு முந்தைய காலத்தை நோக்கி பொருளாதாரம் முன்னேறி வருவதற்கான குறிப்பிடத்தக்க அடையாளம்: திரு மன்சுக் மாண்டவியா
இந்தியாவின் 12 முக்கிய துறைமுகங்களில் ஒன்றான தீன்தயாள் துறைமுகம், 100 மில்லியன் மெட்ரிக் டன் சரக்குகளை கையாண்டுள்ளது.
கண்ட்லா துறைமுகம் என்று முன்பு அழைக்கப்பட்ட தீன்தயாள் துறைமுகம், குஜராத்தில் உள்ள கட்ச்சில் அமைந்துள்ளது.
13.25 மில்லியன் மெட்ரிக் டன் திரவ சரக்குகள் மற்றும் 43.76 மில்லியன் மெட்ரிக் டன் உலர்ந்த சரக்கு களன்களை கண்ட்லாவிலும், 43.30 மில்லியன் மெட்ரிக் டன் சரக்குகளை வடினாரிலும் தீன்தயாள் துறைமுகம் கையாண்டுள்ளது.
கச்சா எண்ணெய், பெட்ரோலியப் பொருட்கள், நிலக்கரி, உப்பு, சமையல் எண்ணெய், உரம், சர்க்கரை, மரச் சாமான்கள், சோயா பீன், கோதுமை ஆகியவை தீன்தயாள் துறைமுகம் கையாண்ட முக்கிய சரக்குகள் ஆகும்.
தீன்தயாள் துறைமுகம் எடுத்த முயற்சிகளை பாராட்டிய மத்திய துறைமுகங்கள், கப்பல் மற்றும் நீர்வழி  இணை அமைச்சர் திரு. மன்சுக் மாண்டவியா, சவாலான கொவிட் காலகட்டத்தில் இது முக்கிய சாதனை என்றும், கொவிட்டுக்கு முந்தைய காலத்தை நோக்கி பொருளாதாரம் முன்னேறி வருவதற்கான குறிப்பிடத்தக்க அடையாளம் இது என்றும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699364
------
(Visitor Counter : 133
ஊரக வளர்ச்சி அமைச்சகம்
ஏழைகள் நல்வாழ்வுக்கான வேலைவாய்ப்பு முகாம்  , பிரதமர் திரு. நரேந்திர மோடி ஜூன் 20, 2020 அன்று தொடங்கி வைக்கிறார்; முன்னதாக நடைபெற்ற செய்தியாளர்கள் சந்திப்பு
ஏழைகள் நல்வாழ்வுக்கான வேலைவாய்ப்பு முகாமை  , பிரதமர் திரு. நரேந்திர மோடி ஜூன் 20, 2020 அன்று தொடங்கி வைக்கிறார். இதற்கு முன்னோட்டமாக புதுதில்லியில் இன்று செய்தியாளர்கள் சந்திப்பு நடைபெற்றது. அப்போது பேசிய மத்திய நிதி அமைச்சர் திருமதி. நிர்மலா சீதாராமன், கொவிட் ஊரடங்குக்குப் பின்னர், நாட்டின் பல்வேறு பகுதிகளில் இருந்து அதிக அளவிலான புலம்பெயர் தொழிலாளர்கள் ஆண்களும் பெண்களுமாக அவர்களது சொந்த கிராமங்களுக்கு, திரும்பி உள்ளதாகத் தெரிவித்தார். மத்திய அரசும், மாநில அரசுகளும் இணைந்து, புலம் பெயர்ந்த தொழிலாளர்கள் பெருமளவில் திரும்பி உள்ள மாவட்டங்களை வரைபடமாக்கி உள்ளன என்றார். பிகார், உத்தரப் பிரதேசம், மத்திய பிரதேசம், ராஜஸ்தான், ஜார்கண்ட் மற்றும் ஒடிசா ஆகிய 6 மாநிலங்களைச் சேர்ந்த சுமார் 116 மாவட்டங்களில் கணிசமான எண்ணிக்கையில், தொழிலாளர்கள் புலம்பெயர்ந்துள்ளனர். இதில், ஆர்வம் மிகுந்த 27 மாவட்டங்களும் அடங்கும் என்றும் திருமதி நிர்மலா சீதா ராமன் கூறினார்.
புலம் பெயர்ந்த தொழிலாளர்களின் திறன் குறித்து இந்திய அரசும், அதன் தொடர்புடைய மாநில அரசுகளுடன் இணைந்து வரைபடமாக்குவதை மேற்கொண்டன. புலம் பெயர்ந்த தொழிலாளர்களின் பெரும்பாலோர் ஏதாவது ஒரு பணியில், திறன் மிக்கவர்கள் என்று கண்டறியப்பட்டுள்ளதாக மத்திய நிதி அமைச்சர் தெரிவித்தார். இதனை அடிப்படையாகக் கொண்டு, அவர்களது சிரமங்களை தணிக்கும் வகையில் அடுத்த நான்கு மாதங்களுக்கு புலம் பெயர்ந்த தொழிலாளர்கள் மற்றும் கிராமப்புற குடிமக்களுக்கு அதிகாரம் அளிக்கவும், வாழ்வாதாரத்திற்கான வாய்ப்புகளை வழங்கவும், பெரிய அளவிலான ஊரகப் பொதுப்பணித் திட்டத்தை ‘கரிப் கல்யாண் ரோஜ்கர் அபியான்’ தொடங்க மத்திய அரசு முடிவு செய்துள்ளதாக அவர் விளக்கமாக எடுத்துரைத்தார்.
மேலும் விவரங்களை வெளியிட்ட மத்திய நிதியமைச்சர், கரீப் கல்யாண் ரோஜ்கர் அபியான் பொதுப்பணி திட்டத்தை, பிரதமர் திரு.நரேந்திர மோடி ஜூன் 20, 2020 அன்று பிகார் மாநிலம் ககாரியா மாவட்டம் பெல்டாவுர் பிளாக், டெலிஹார் கிராமத்தில் தொடங்கிவைக்க இருப்பதாகத் தெரிவித்தார். பணிமுறை இயக்கத்தில் 125 நாட்கள் நடைபெறும் இந்த முகாம், 25 வேறுபட்ட வகையான பணிகளில், புலம் பெயர்ந்த தொழிலாளர்களுக்கு ஒருபுறம் வேலைவாய்ப்பை வழங்குவதையும், மறுபுறம் நாட்டின் கிராமப்புற பகுதிகளில் உள்கட்டமைப்பை உருவாக்குவதை நோக்கமாகக் கொண்டும் தீவிரமாக செயல்படுத்தப்படும் என்றும், இந்தத் திட்டத்திற்கு ரூ.50,000 கோடி நிதி ஒதுக்கீடு செய்யப்பட்டிருப்பதகாவும் மத்திய நிதி அமைச்சர் திருமதி நிர்மலா சீதா ராமன் கூறினார்.
(Visitor Counter : 262
சாலைப் போக்குவரத்து மற்றும் நெடுஞ்சாலைத்துறை அமைச்சகம்
போக்குவரத்துத் துறையில் கார்பன் உமிழ்வைக் குறைத்து, சுற்றுச்சூழலுக்கு உகந்த போக்குவரத்தை மேம்படுத்த அறிவிக்கை வெளியீடு
போக்குவரத்துத் துறையில் கார்பன் உமிழ்வைக் குறைத்து, சுற்றுச்சூழலுக்கு உகந்த போக்குவரத்தை மேம்படுத்துவதற்கான அறிவிக்கையை மத்திய சாலைப்போக்குவரத்து மற்றும் நெடுஞ்சாலை அமைச்சகம் வெளியிட்டுள்ளது. கேசோலைனுடன் எத்தனாலை கலத்தல், டீசல் வாகனங்களுக்கான எத்தனால் கலப்பு, பயோ டீசல், பயோ-சிஎன்ஜி, திரவமயமாக்கப்பட்ட இயற்கை வாயு, மெத்தனால், இரட்டை எரிபொருள், டி-மித்தேல் ஈதர், ஹைட்ரஜன் பேட்டரி வாகனம், ஹைட்ரஜன் சிஎன்ஜி போன்ற மாற்று எரிபொருட்களை அறிமுகப்படுத்தி உமிழ்வை மட்டுப்படுத்த இந்த அறிவிக்கை வகைசெய்யும்.
மேலும் மின்சார வாகனங்களை பயன்படுத்த மத்திய சாலைப் போக்குவரத்து மற்றும் நெடுஞ்சாலை அமைச்சகம் பல்வேறு நடவடிக்கைகளை எடுத்துவருகிறது.
மத்திய- மாநில அரசுகள் மற்றும் பொதுத்துறை நிறுவனங்களுக்கு சொந்தமான 15 ஆண்டுகளுக்கு மேல் பயன்பாட்டில் உள்ள பழைய வாகனங்களை புதுப்பிப்பதை ரத்து செய்யும் அறிவிக்கையும் இதில் அடங்கும். இந்த அறிவிக்கை இந்த ஆண்டு ஜனவரி மாதம் 16-ந் தேதி வெளியிடப்பட்டது.
மாநிலங்களவையில் மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி எழுத்துமூலம் அளித்த பதிலில் இதனைத் தெரிவித்துள்ளார்.
பிரதமர் அலுவலகம்
பிரதமர் தலைமையில் மத்திய அமைச்சர்கள் குழுக் கூட்டம்
பிரதமர் திரு நரேந்திர மோடி தலைமையில் மத்திய அமைச்சர்கள் குழு கூட்டம் இன்று  நடைபெற்றது.
இது பற்றி பிரதமர் தமது ட்விட்டர் பதிவில் கூறியிருப்பதாவது:
“அமைச்சர்கள் குழுவின் கூட்டம் ஆக்கபூர்வமானதாக அமைந்தது. பலதரப்பட்ட கொள்கைகள் சம்பந்தமான விஷயங்கள் பற்றி கருத்துக்களைப் பரிமாறிக் கொண்டோம்.”
----
PS/BR/AG
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அந்தமான் - நிக்கோபர் தீவு இணைப்புத் திட்டம்.
பிரதமர் திரு நரேந்திர மோடியின் தொலைநோக்குப் பார்வையில் கடைசி மைல்கல்லை அடையும் வகையில், தீவுகளில் தடையற்ற போக்குவரத்து வசதிகளை வழங்குவதற்கு ஏதுவாக அனைத்து வானிலைக்கும் ஏற்ற பாதுகாப்பான சாலைகளை அமைக்க மத்திய அரசு உறுதியுடன் உள்ளதாக மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி கூறினார்.
அந்தமான் - நிக்கோபார் தீவுகளில் தேசிய நெடுஞசாலை-4-ன் உள்ள பியோட்னாபாத் முதல் ஃபெரார்கஞ்ச் வரையிலான பகுதியில் சாலை அமைக்கும் பணிகள் கடந்த 2019-ம் ஆண்டு நிறைவடைந்ததாக திரு கட்கரி தெரிவித்துள்ளார். இது தொடர்பாக அவர் விடுத்துள்ள தொடர்ச்சியான ட்விட்டர் பதிவுகளில், இந்த 26 கிமீ நீளமுள்ள சாலை அந்தமான் - நிக்கோபார் தீவு இணைப்பு திட்டத்தின் கீழ் 170 கோடி ரூபாய் செலவில் அமைக்கப்பட்டுள்ளதாக தெரிவித்துள்ளார்.
பயன்பாட்டை மேம்படுத்துவதன் மூலம், போர்ட் பிளேயரில் இருந்து அந்தமான் மாவட்டத்தின் பிற நகரங்களுக்கு தடையற்ற போக்குவரத்து உறுதி செய்யப்பட்டுள்தாக அமைச்சர் கூறினார். தேசிய நெடுஞசாலை-4 எனப்படும் 'அந்தமான் ட்ரங்க் சாலை' தீவுகளின் உயிர்நாடி என்றும், அந்தமான் - நிக்கோபார் தீவுகளின் சமூக-பொருளாதார வளர்ச்சியில் முக்கிய பங்கு வகிக்கிறது என்றும் அவர் குறிப்பிட்டுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816263
நிதி அமைச்சகம்
குஜராத் சர்வதேச நிதித் தொழில்நுட்ப நகரத்தின் புதுமை செயல்பாடுகளை ஒருங்கிணைக்க அமைக்கப்பட்ட நிபுணர் குழு அறிக்கையை தாக்கல் செய்துள்ளது
குஜராத் சர்வதேச நிதித் தொழில்நுட்ப நகரத்தில்,  இந்தியாவுக்குள் புதுமை செயல்பாடுகளை ஒருங்கிணைப்பதற்காக சர்வதேச நிதி சேவைகள் மையங்கள் ஆணையத்தால்  அமைக்கப்பட்ட நிபுணர் குழு தனது அறிக்கையை 14-08-2023 அன்று சர்வதேச நிதி சேவைகள் மையங்கள் ஆணையத்தின்  தலைவரிடம் சமர்ப்பித்தது. இந்தக் குழுவுக்கு ரிசர்வ் வங்கியின் முன்னாள் செயல் இயக்குநர் ஜி.பத்மநாபன் தலைமை வகித்தார். முன்னணி முதலீட்டு நிறுவனங்கள், ஸ்டார்ட்அப் எனப்படும் புத்தொழில் நிறுவனங்கள், ஃபின்டெக் எனப்படும் நிதித் தொழில்நுட்ப நிறுவனங்கள், சட்ட நிறுவனங்கள், வரி நிறுவனங்கள் மற்றும் பிற வல்லுநர்களின் பிரதிநிதிகளைக் கொண்டதாக இந்தக் குழு இருந்தது.
இந்திய புத்தொழில் நிறுவனங்கள் இந்தியாவை விட்டு வெளியேறுவதைத் தவிர்ப்பதற்கான பரிந்துரைகள் மற்றும் தற்போது இந்தியாவுக்கு வெளியில் உள்ள இந்தியப் புத்தொழில் நிறுவனங்களை இந்தியாவுக்குள் கொண்டு வருவது உள்ளிட்டவை இந்த பரிந்துரைகளில் அடங்கியுள்ளன.
உலகளாவிய நிதித் தொழில்நுட்ப  மையமாக குஜராத் நிதித் தொழில்நுட்ப நகர சர்வதேச நிதி சேவைகள் மையத்தை  மாற்றுவதற்கான முக்கியமான தனது பரிந்துரையை குழு வழங்கியுள்ளது. மேலும் புதிய நிதித் தொழில்நுட்ப நிறுவனங்கள் நிறுவனங்கள் கிஃப்ட் ஐ.எஃப்.எஸ்.சி-யில் தங்கள் வணிகத்தை மேற்கொள்ள ஊக்குவிப்பதற்கான நடவடிக்கைகளையும் இந்தக் குழு பரிந்துரைத்துள்ளது. கிஃப்ட் ஐ.எஃப்.எஸ்.சியில் சர்வதேச கண்டுபிடிப்பு மையத்தை உருவாக்குவதற்கான நடவடிக்கைகளையும் இந்தக் பரிந்துரைத்துள்ளது.
இந்த அறிக்கையில் முன்வைக்கப்பட்டுள்ள பரிந்துரைகள் அமைச்சக நிலையிலான ஆலோசனைகளை ஊக்குவிக்க உதவும் என்றும், 2024-25 க்குள் இந்தியாவை 5 டிரில்லியன் டாலர் பொருளாதாரமாக மாற்றுவதற்கான பிரதமரின் தொலைநோக்குப் பார்வையை அடைய பங்களிக்கும் என்றும் நம்புவதாக குழுவின் தலைவர் திரு. ஜி. பத்மநாபன் கூறினார். அறிக்கை தொடர்பாக பணியாற்றுவதற்கான வாய்ப்பை வழங்கியதற்காக ஐ.எஃப்.எஸ்.சி.ஏ.வுக்கு அவர் தனது நன்றியைத் தெரிவித்தார்.
வணிகம் மற்றும் தொழில்துறை அமைச்சகம்
அமெரிக்காவுடன் இருதரப்பு வர்த்தக உறவுகள்: திரு. சுரேஷ் பிரபு பயணத்தில் விவாதம்
மத்திய வர்த்தகம், தொழில்துறை மற்றும் சிவில் விமானப் போக்குவரத்துத் துறை அமைச்சர் திரு. சுரேஷ் பிரபு அமெரி்க்காவில் ஜூன் 10ம் தேதி முதல் 12ம் தேதி வரையில் அரசுமுறைப் பயணம் மேற்கொண்டார். அப்போது, அமெரிக்க வர்த்தகப் பிரதிநிதி ராபர்ட் இ. லைதிஸர், வர்த்தகத் துறை அமைச்சர் வில்பர் எல். ரோஸ், வேளாண்துறை அமைச்சர் ஸோனி பெர்ட்யூ ஆகியோரைச் சந்தித்து விவாதித்தார். அமெரிக்க செனட் உறுப்பினர்கள் மார்க் ராபர்ட் வார்னர், ஜான் கார்னைன் ஆகியோருடன் இந்திய அரசியல் குழுவினர் சந்தித்து விவாதித்தனர்.
இரு நாடுகளின் நலன்களுக்கும் உகந்த வகையில் பல்வேறு விஷயங்கள் குறித்து சாதகமான ஆக்கப்பூர்வமான, பலன்தரக்கூடிய வகையில் இந்திய அமெரிக்க உயர்நிலை அதிகாரிகள் அளவிலான கூட்டத்தை விரைவில் நடத்துவது என்று இரு தரப்பினரும் இசைந்தனர்.
அறிவியல் மற்றும் தொழில்நுட்பத்துறை
நீரிலிருந்து நச்சு அகற்றும் தொழில்நுட்பம்: விஞ்ஞானிக்கு அறிவியல் தொழில்நுட்ப துறை உதவி
தண்ணீரில் உள்ள நச்சுத் தன்மையை சூரிய ஒளியின் துணையோடு நீக்கும் நவீன தொழில்நுட்பத்தைக் கண்டறியும் ஆய்வில் அசாமைச் சேர்ந்த விஸ்வாஸ் சவுத்ரி என்ற விஞ்ஞானி ஈடுபட்டுள்ளார். அசாமில் உள்ள மேம்பட்ட அறிவியல் தொழில்நுட்ப ஆய்வு நிறுவனத்தில் துணைப் பேராசிரியராக விஸ்வாஸ் சவுத்ரி பணியாற்றி வருகிறார்.
“ப்ளாஸ்மோனிக் செமிகண்டக்டர் நேனோ மெட்டீரியல் எனப்படும் குறைவாகக் கடத்தும் அயனிமத் தன்மையுள்ள மீநுண் பொருட்களைப் பயன்படுத்தி அவர் இந்த ஆய்வை மேற்கொண்டு வருகிறார். உலோகம் போல அமைந்துள்ள அந்தப் பொருட்கள் எலெக்ட்ரான்கள்  படிந்து இருக்கும். சூரிய ஒளிச்சேர்க்கையின்போது அவை இயங்கும். அதன் மூலம் நீரில் உள்ள நச்சுத்தன்மையை அகற்றும்.
நீரில் உள்ள நச்சுத்தன்மையை அகற்றவும் புதுப்பிக்கும் ஹைட்ரானை உற்பத்தி செய்யவும் நேனோ பொருட்களின் ஒளிச்சேர்க்கைத் திறனை அதிகரிக்கவும் சூரிய ஒளியை அவர் பயன்படுத்துகிறார்.
இளைஞர்களின் ஆய்வுத் திறனை ஊக்குவிப்பதற்காக உருவாக்கப்பட்ட மத்திய அரசின் அறிவியல் தொழில்நுடப் துறையின் “இன்ஸ்பயர்” என்ற திட்டத்தின் கீழ் விஸ்வாஸ் சவுத்ரி விருதும் அங்கீகாரமும் பெற்றுள்ளார். இவர் நீரிலிருந்து நச்சு அகற்றும் ஆய்வில் “ப்ளாஸ்மோனிக் மெட்டீரியல் பயன்படுத்தி “ஃபோட்டோன்”  எனப்படும் ஒளியணுவின் திரட்சி மற்றும் பெருக்கம் குறித்த பயன்பாடு குறித்தும் கண்டறிந்து வருகிறார்.
அவர் உருவாக்கி வரும் பொருட்கள் நீரில் அதிகம் காணப்படும் “ஆர்சனிக்” மற்றும் “ஃப்ளோரைடு” போன்ற நச்சு அயனிகளை அகற்றும். வடகிழக்கு மாநிலப் பகுதிகளில் உள்ள நீரில் இத்தகைய நச்சு அயனிகள் இருக்கின்றன. வெயில் படும்போது, அந்நீரில் உள்ள நச்சு அயனிகளை நீக்கலாம்.
அரசு அளித்துவரும் உதவி மூலம் அவர் “ஃபோட்டோகேடலிடிக்” எனப்படும் ஒளிச்சேர்க்கை ஊக்கித் திறனை ஆய்வகத்தில் உருவாக்கலாம். தனது ஆய்வுப் பணிகளுக்காக விஸ்வாஸ் சவுத்ரி பல்வேறு இடங்களிலிருந்து நச்சுத்தன்மையுள்ள நீரைத் திரட்டி, அதிலிருந்து நச்சினை நீக்கி, தெளிந்த குடிநீராக்கும் ஆய்வை மேற்கொண்டு வருகிறார்.
தொழிலாளர் மற்றும் வேலைவாய்ப்பு அமைச்சகம்
இளைஞர்களுக்கான வேலைவாய்ப்பு, தொழிலாளர்களுக்கான காப்பீடு குறித்து நாடாளுமன்றத்தில் செய்யப்பட்ட அறிவிப்புகள்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்து மூலம் பதில் அளித்த மத்திய தொழிலாளர் நலம் மற்றும் வேலைவாய்ப்பு இணை அமைச்சர்  திரு சந்தோஷ்குமார் கங்க்வார் கீழ்காணும் தகவல்களை அளித்தார்.
வேலைவாய்ப்பு மற்றும் வேலைவாய்ப்பின்மை குறித்த வருடாந்திர தொழிலாளர் ஆய்வு தேசிய புள்ளியியல் அலுவலகத்தால் 2017-ஆம் ஆண்டிலிருந்து நடத்தப்பட்டு வருகிறது. 2018-19-ஆம் ஆண்டுக்கான ஆய்வின் படி, 15 வயதுக்கு மேற்பட்டவர்களில் நிலவும் வேலைவாய்ப்பின்மை விகிதம் 5.8 சதவீதமாகும். இந்த அறிக்கையை மத்திய புள்ளியியல் மற்றும் திட்ட செயலாக்க அமைச்சகத்தின் இணையதளத்தில்  காணலாம்.
கொவிட் பெருந்தொற்றின் காரணமாக அதிக அளவிலான இடம் பெயர்ந்த தொழிலாளர்கள் தங்களது சொந்த ஊர்களுக்கு திரும்பினர். இளைஞர்களுக்கான வேலைவாய்ப்புக்களை உருவாக்குவதற்காக தற்சார்பு இந்தியா திட்டத்தை அரசு அறிவித்தது.
பிரதமரின் ஏழைகள் நல திட்டத்தின் கீழ், தொழிலாளர் வருங்கால வைப்பு நிதியில் தொழிலாளர்களின் பங்கு மற்றும் நிறுவனங்களின் பங்கு ஆகிய இரண்டையுமே 2020 மார்ச் முதல் ஆகஸ்ட் வரை அரசு செலுத்தியது. தகுதி உள்ள 38.82 லட்சம் தொழிலாளர்களின் கணக்குகளில் ரூபாய் Rs 2567.66 கோடி செலுத்தப்பட்டது.
தேசிய புள்ளியியல் அலுவலகத்தால் நடத்தப்பட்ட வருடாந்திர தொழிலாளர் ஆய்வின் படி, 15 வயதுக்கு மேற்பட்டோருக்கான பணியாளர் மக்கள் தொகை விகிதம் 51.4 ஆக தமிழ்நாட்டில் உள்ளது.
இதற்கிடையே, தொழிலாளர் அரசு காப்பீட்டு நிறுவனத்தின் உறுப்பினர்களின் பணிக்கு ஆபத்து ஏற்படும் போது அவர்களுக்கு நஷ்ட ஈடு வழங்குவதற்காக அடல் பீமித் வியாக்தி கல்யாண் யோஜனா என்னும் திட்டம் செயல்படுத்தப்பட்டு வருகிறது. இது தற்போது இன்னும் விரிவு படுத்தப்பட்டுள்ளது.
இதன்படி, ஒரு பணியாளரை பணியை விட்டு அனுப்புவதற்கு சில மாதங்களுக்கு முன்பு வரை தொழிலாளர் அரசு காப்பீட்டு கட்டணத்தை நிறுவனங்கள் செலுத்தவில்லை என்றாலும், அந்த காலத்திற்கான காப்பீடும் பணியாளர்களுக்கு வழங்கப்படும்.
இத்திட்டத்தின்படி உறுப்பினர்களின் ஊதியத்தில் சராசரியாக 50 சதவீத தொகை 90 நாட்களுக்கு அவர்களுக்கு சில நிபந்தனைகளுக்கு உட்பட்டு வழங்கப்படுகிறது.
மேலும் விவரங்களுக்கு
https://pib.gov.in/PressReleasePage.aspx?PRID=1694775
-----
(Visitor Counter : 89
பெட்ரோலியம் மற்றம் இயற்கை எரிவாயு அமைச்சகம்
நுகர்வோர் விரும்பும் எந்த சமையல் எரிவாயு முகவரிடமும் சேவையை மாற்றிக் கொள்ளும் வசதி; கோயம்புத்தூர் உள்ளிட்ட நகரங்களில் விரைவில் அறிமுகம்
குறைந்த விலையில் எரிசக்தியை அனைவருக்கும் கிடைக்க செய்ய வேண்டும் என்ற மாண்புமிகு பிரதமரின் லட்சியத்தை தொடர்ந்தும், சமையல் எரிவாயு நுகர்வோருக்கு மேலும் அதிகாரமளிக்கும் நோக்குடனும், நுகர்வோர் விரும்பும் எந்த சமையல் எரிவாயு முகவரிடமும் சேவையை மாற்றிக் கொள்ளும் வசதியை அளிக்க முடிவெடுக்கப்பட்டுள்ளது.
இதன் மூலம், தங்கள் பகுதியில் உள்ள குறிப்பிட்ட எண்ணெய் சந்தைப்படுத்துதல் நிறுவனத்துடன் இணைந்துள்ள எந்த ஒரு விநியோகஸ்தரிடம் இருந்தும் சேவையை பெறும் வசதியை நுகர்வோர்கள் தேர்ந்தெடுக்கலாம்.
கோயம்புத்தூர், சண்டிகர், குர்கான், புனே மற்றும் ராஞ்சி ஆகிய நகரங்களில் முதலில் இத்திட்டம் தொடங்கப்பட உள்ளது.
தாங்கள் சேவை பெறும் எண்ணெய் நிறுவனங்களின் இணையதளங்கள் மற்றும் கைபேசி செயலிகள் மூலம் நுகர்வோர்கள் இந்த சேவையை பெறலாம்.
இந்த இலவச வசதியின் மூலம், வீட்டிலிருந்தவாறே தங்களது சமையல் எரிவாயு விநியோகஸ்தரை நுகர்வோர்கள் மாற்றிக்கொள்ள முடியும். 2021 மே மாதத்தில் 55759 விநியோகஸ்தர் மாற்றல் கோரிக்கைகள் எண்ணெய் நிறுவனங்களால் வெற்றிகரமாக நிறைவேற்றப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725944
-----
(Visitor Counter : 180
உணவுப் பதப்படுத்துதல் தொழிற்சாலைகள் அமைச்சகம்
ரூ.363.4 கோடி செலவிலான உணவு பதப்படுத்தும் தொழில் திட்டங்களுக்கு அனுமதி
ரூ.363.4 கோடி செலவிலான உணவு பதப்படுத்தும் தொழில் திட்டங்களுக்கு மத்திய உணவு பதப்படுத்துதல் தொழில் துறை அமைச்சர் திரு. நரேந்திர சிங் தோமர் அனுமதி வழங்கினார்.
பிரதமரின் கிசான் சம்பதா திட்டத்தின் கீழ் வேளாண் பொருட்கள் பதப்படுத்தும் கட்டமைப்பு தொகுப்பு, 
உணவு பதப்படுத்துதல் மற்றும் பாதுகாப்பு திறன்களை உருவாக்குதல் /விரிவு படுத்துதல்  ஆகிய திட்டங்களுக்கு அனுமதி அளிக்கும் இரண்டு குழுக்களின் ஆலோசனை கூட்டத்துக்கும் மத்திய உணவு பதப்படுத்துதல் தொழில் துறை அமைச்சர் திரு. நரேந்திர சிங் தோமர் காணொலி காட்சி மூலம் நேற்று தலைமை தாங்கினார்.
இத்துறை இணையமைச்சர் திரு. ராமேஷ்வர் தேலி மற்றும் இத்திட்டத்தை செயல்படுத்துபவர்களும், இந்த கூட்டத்தில் கலந்து கொண்டனர்.
உணவு பதப்படுத்துதல் மற்றும் பாதுகாப்பு திறன்களை உருவாக்குதல் /விரிவு படுத்துதல் திட்டத்தின் கீழ் இமாச்சலப் பிரதேசம், மணிப்பூர், அருணாச்சலப் பிரதேசம், மகாராஷ்டிரா, மேற்கு வங்கம், கர்நாடகா, மிசோரம் மற்றும் குஜராத் ஆகிய மாநிலங்களில் ரூ.36.30 கோடி மதிப்பிலான மானிய உதவி திட்டங்கள் உட்பட ரூ.113.08 கோடி செலவில் 11 திட்டங்களுக்கு ஒப்புதல் அளிக்கப்பட்டது.
இந்த திட்டங்கள் ரூ.76.78 கோடி அளவுக்கு தனியார் முதலீட்டை ஊக்குவிக்கும். இதன் மூலம் 3,700 பேருக்கு வேலை வாய்ப்பு கிடைக்கும், 6,800 விவசாயிகள் பயனடைவர் என எதிர்பார்க்கப்படுகிறது.
இந்த நடவடிக்கை பதப்படுத்தும் அளவை அதிகரித்து, வேளாண் பொருட்கள் வீணாவதை குறைக்கும்.
வேளாண் பொருட்கள் பதப்படுத்தும் கட்டமைப்பு தொகுப்பு திட்டத்தின் கீழ் மத்தியப் பிரதேம், ஆந்திர பிரதேசம், கர்நாடகா, மகாராஷ்டிரா, அருணாச்சலப் பிரதேசம், அசாம் மற்றும் ராஜஸ்தான் மாநிலங்களில் ரூ.66.61 கோடி மானிய உதவிகள் உட்பட மொத்தம் 250.32 கோடி செலவிலான 9 திட்டங்களுக்கு ஒப்புதல் அளிக்கப்பட்டது.
இந்த திட்டங்கள் ரூ.183.71 கோடி அளவிலான முதலீட்டை அதிகரிக்கும். இதன் மூலம் 8,260 பேருக்கு வேலை வாய்ப்பு ஏற்படும், 36,000 விவசாயிகள் பயனடைவர் என எதிர்பார்க்கப்படுகிறது.
இந்த ஒப்புதல்கள் மூலம் உணவு பதப்படுத்துதல் அதிகரித்து, விவசாயிகளின் வருமானம் அதிகரிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698609
-----
(Visitor Counter : 152
சுற்றுலா அமைச்சகம்
15 மாநில சுற்றுலாத்துறை அமைச்சர்களுடன், மத்திய அமைச்சர் திரு பிரகலாத் சிங் காணொளி வாயிலாக ஆலோசனை
15 மாநில சுற்றுலாத்துறை அமைச்சர்களுடன் மத்திய அமைச்சர் திரு பிரகலாத் சிங், புதுதில்லியிலிருந்து காணொளி வாயிலாக இன்று ஆலோசனை நடத்தினார். ராஜஸ்தான், உத்தரப்பிரதேசம், உத்தராகண்ட், கோவா, மகாராஷ்டிரா, மத்திய பிரதேசம் மற்றும் குஜராத் மாநிலங்களின் சுற்றுலாத் துறை அமைச்சர்களும், இதர மாநிலங்கள் மற்றும் யூனியன் பிரதேசங்களின் உயர் அதிகாரிகளும் இந்தக் கூட்டத்தில் கலந்து கொண்டனர்.
உள்நாட்டுச் சுற்றுலாவை மேம்படுத்த, மாநிலங்கள் மற்றும் யூனியன் பிரதேசங்களுக்கு இடையேயான பயணத்தை எளிதாக்குவது தொடர்பாக இந்தக் கூட்டத்தில் விவாதிக்கப்பட்டது. சுற்றுலா மற்றும் விருந்தோம்பல் துறைகளுக்காக மாநிலங்கள் மற்றும் யூனியன் பிரதேசங்கள் வழங்கும் மானியங்கள் குறித்தும் ஆலோசிக்கப்பட்டது. மேலும் விருந்தோம்பல் துறைக்கான மதிப்பீடு விழிப்புணர்வு மற்றும் பயிற்சிக்கான சாதி முறை குறித்து விரிவாக இன்றைய கூட்டத்தில் விவாதிக்கப்பட்டது.
நிதி என்று அழைக்கப்படும் விருந்தோம்பல் துறைக்கான தேசிய ஒருங்கிணைந்த தரவுத்தளம் அமைக்கும் முயற்சி குறித்தும் இந்த கூட்டத்தில் விவாதிக்கப்பட்டது.
பிரதமர் திரு நரேந்திர மோடியின் ' எனது தேசத்தை பார்’ என்னும் பிரச்சாரத்தை முன்னெடுத்துச் செல்லும் வகையில் உள்நாட்டு சுற்றுலாத் தலங்களை மேம்படுத்த கூடுதல் கவனம் செலுத்தப்பட வேண்டும் என்று, மாநிலங்கள் மற்றும் யூனியன் பிரதேசங்களின் பிரதிநிதிகளை அமைச்சர் கேட்டுக் கொண்டார்.
நாளை, மேலும் 21 மாநில சுற்றுலா அமைச்சர்களுடன் மத்திய அமைச்சர் ஆலோசிக்க உள்ளார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664838
குடியரசுத் தலைவர் செயலகம்
குடியரசு தலைவருக்கு இன்று ராணுவ மருத்துவமனையில் கண்புரை அறுவை சிகிச்சை நடைபெற்றது
குடியரசு தலைவர் திருமதி திரௌபதி முர்மு இன்று புதுதில்லியில் உள்ள ராணுவ மருத்துவமனையில் கண்புரை அறுவை சிகிச்சைக்கு உட்படுத்தப்பட்டார். அறுவை சிகிச்சை வெற்றிகரமாக முடிந்து மருத்துவமனையில் இருந்து அவர் டிஸ்சார்ஜ் செய்யப்பட்டுள்ளார்.
சிறப்பு சேவைகள் மற்றும் கட்டுரைகள்
கோட்ட அளவிலான அஞ்சல் சேவை குறைதீர் முகாம் 27.03.2023 அன்று நடைபெற உள்ளது
அஞ்சல் சேவை தொடர்பான புகார்கள் மற்றும் குறைகளை தீர்ப்பதற்கான கோட்ட அளவிலான குறைதீர் முகாம் 27.03.2023 அன்று சென்னை அண்ணா சாலையில் உள்ள தலைமை தபால் நிலையத்தில் நடைபெற உள்ளது. புகார்களை தபால் மூலமாவோ அல்லது மின்னஞ்சல் மூலமாகவோ 24.03.2023 அன்று அல்லது அதற்கு முன்பாகவோ கிடைக்கும் வகையில் அனுப்பவேண்டும்.
முதன்மை அஞ்சல் அதிகாரி, அண்ணா சாலை, தலைமை தபால் நிலையம், சென்னை 600 002. என்ற முகவரிக்கு அஞ்சல் மூலமாக புகார்களை அனுப்பலாம். அல்லது நேரிலும் வழங்கலாம். annaroadho-dop[at]nic[dot]inஎன்ற மின்னஞ்சல் முகவரியிலும் புகார்கள் மற்றும் குறைகளை அனுப்பலாம்.
தபால் உறையின் மீது முன்பக்க மேல் பகுதியில் “அஞ்சல் சேவை குறைதீர் முகாம்” என்று தெளிவாகக் குறிப்பிடப்பட்டிருக்க வேண்டும்.
இந்தத் தகவலை சென்னை அண்ணா சாலை, தலைமை தபால் நிலையத்தின் முதன்மை அஞ்சல் அதிகாரி திரு நா.பிரகாஷ் அனுப்பியுள்ள செய்திக்குறிப்பில் தெரிவித்துள்ளார்.